سامي الجميّل /سامي لچميّل/ <Sami Elʒemayyel> (اتولد في 3 ديسمبر 1980) هو سياسي لبناني ونايب في البرلمان اللبناني عضو عن كتلة الكتايب. ومنسق اللجنة المركزية في حزب الكتايب وهو ابن امين الجميل الرئيس اللبناني السابق واخو بيير امين الجميل الصغير. سامي دايما بيركز على اهمية المصالحة بين المسيحيين في لبنان ودور الكنيسة في المصالحة دي. كمان بيهتم بتقريب وجهات النظر بين اللبنانيين عموما والمسيحيين خصوصا في لبنان. اعلن في فبراير 2009 بأنه هيكون واحد من اتنين من الكتايب اللي هيخشوا انتخابات البرلمان اللبناني اللي كانت في يونيه 2009، عن منطقة المتن. على نفس الكرسي اللي كان فيه بيير امين الجميل وقبله امين الجميل وقبله موريس الجميل الجميل كان واحد من خمس كتايبيين اللي كسبوا في الانتخابات في كل لبنان، واحد بس للفوز في منطقة المتن. سامي فاز ب47,688 صوت. سامي اتولد في عيلة مارونية كاثوليكية بارزة في لبنان في بكفيا في بيروت. جده، بيير الجميل، مؤسس حزب الكتايب سنة 1936. سامي هو ابن الرئيس اللبناني السابق والزعيم الحالي للكتايب امين الجميل. أخوه الكبير، بيير، كان عضو في البرلمان ووزير في الحكومة قبل اغتياله في 21 نوفمبر 2006. سامي بردو يبقى ابن اخو الرئيس السابق المغتال المنتخب بشير الجميل.